Suchinthana/ta-wikipedia huggingface dataset:
மனித உரிமைக் கல்வி

மனித உரிமைகள் கல்வி (Human rights education) என்பது ஒவ்வொரு தனி மனிதனுக்குமுள்ள உரிமைகள் குறித்த அறிவையும் சிறப்பையும்  உருவாக்க முயலும் கல்விமுறையாகும். இந்தக் கல்வி,  மாணவர்களுக்கு அவர்களது சொந்த அனுபவங்களைக் கொண்டு முடிவுகளை எடுக்கும் திறனை வளர்க்கவும் அன்றாட வாழ்வில் சந்திக்கும் சூழ்நிலைகளை எதிர்கொள்ளவும் சிறந்த விழுமியங்களைப் பெறவும் பயனுள்ளதாக இருக்கும். 
மக்கள் தங்கள் இனத்திலும், சமூகத்திலும் மேலும் உலகமெங்கிலும்  கண்ணியத்துடனும் சமத்துவத்துடனும் வாழ்வதற்கான திறன்களை வளர்த்துக் கொள்ள இக்கல்விமுறை பயிற்சியளிக்கிறது.

மனித உரிமை வகைகள்          
குடிமையியல் உரிமைகள்
அரசியல் உரிமைகள்
 பொருளாதார உரிமைகள்
 சமூக உரிமைகள்
 கலாச்சார உரிமைகள்

தனிமனிதருக்குரிய உரிமைகள்          
 குடிமை உரிமைகள்
 அரசியல் உரிமைகள்
 பொருளாதார,சமூக,பண்பாட்டு உரிமைகள்
 குழுக்களின் உரிமைகள்
 பெண்களுக்கான உரிமைகள்
 குழந்தைகள், இளங்குற்றவாளிகளுக்கான உரிமைகள்
 சிறைக்கைதிகளின் உரிமைகள்

பள்ளிகளில் மனித உரிமைக் கல்வி
கல்வி வழி மனித உரிமைகள் மற்றும் கல்வியில் மனித உரிமைகள் போன்றவைகளை கற்பிப்பதற்கு தகுந்த சூழல் பள்ளிகளில் உருவாக்கப்பட வேண்டும்.பள்ளிகளில் மனித உரிமைக் கல்வியை உள்ளடக்குதல் வேண்டும்.

மேற்கோள்கள்

ஆதாரங்கள் 
மனித உரிமைக் கல்வி -ஆசிரியர்களுக்கான கருத்து ஆதாரக் கையேடு (2005-2007), மனித உரிமைக் கல்வி நிறுவனம், மதுரை.

துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
மனித உரிமைகள்
கல்வியியல்
பெருமாள் மலை, ஈரோடு

பெருமாள்மலை (Perumalmalai) பெருமாள் ஆலயமொன்று அமைந்துள்ள சிறு குன்றுக்குருகில் அமைந்துள்ள பகுதியாகும். இந்தச் சிறு குன்றானது மங்களகிரி என அழைக்கப்படுகிறது. இந்த குன்றில் மங்களகிரி பெருமாள் கோயில் அமைந்துள்ளது. இது ஈரோடு நகருக்கு வடக்குப்புறத்தில் அமைந்துள்ளது.

அமைவிடம் 
இந்த சிறுகுன்றானது, ஈரோடு தொடருந்து சந்திப்பிலிருந்து 10 கி.மீ. தொலைவிலும், ஈரோடு மத்திய பேருந்து நிலையத்திலிருந்து பவானியை நோக்கி செல்லும் சாலையில் 8 கி.மீ. தொலைவிலும் உள்ளது. பவானி புதிய பேருந்து நிலையத்திலிருந்து 5 கி.மீ. தொலைவில் அமைந்துள்ளது.  இந்தச் சிறு குன்று காளிங்கராயன் வாய்க்கால் மற்றும் காவிரி ஆற்றுக்கு மத்தியில் அமைந்துள்ளது. பெருமாள்மலையில் ஊராட்சி ஒன்றிய நடுநிலைப் பள்ளி ஒன்று அமைந்துள்ளது.

மேற்கோள்கள் 

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
ஈரோடு மாவட்ட ஊராட்சிகள்
ஈரோடு மாவட்டத்திலுள்ள ஊர்களும் நகரங்களும்
பெர்நால்டியா பாண்ட்டுரேடா

பெர்நால்டியா பாண்ட்டுரேடா (தாவர வகைப்பாட்டியல்: Fernaldia pandurata Echites panduratus)(பொதுவான பெயர்: லோரோக்கோ) என்பது கொடி இரகத்தைச் சேர்ந்த உண்ணத் தகுந்த ஒரு மலரினத்தைச் சேர்ந்ததாகும். இது எல் சால்வடார், குவாத்தமாலா மற்றும் நடு அமெரிக்காவின் பிற நாடுகளிலும், மெக்சிகோவின் சில பகுதிகளிலும் பரவலாக உள்ளது.  "லோரோக்கோ" என்ற பெயர் மெசோ-அமெரிக்கா முழுவதும் இந்த இனத்தைக் குறிக்கப் பயன்படுத்தப்படுகிறது.

பண்புகள்
கொடி இரகமான குற்றுச்செடி இரகத்தைச் சார்ந்த இதன் இலையின் பரப்பு 4-13 செ.மீ. நீளமாகவும்,1.5-8 செ.மீ அகலமாகவும், இதன் மஞ்சரித் தொகுப்பு இலைப்பகுதியை விட சிறியதாகவும் 8-18 மலர்களை கொண்டதாகவும், மலர்க்காம்பு 4-6மி.மீ. நீளமும், சூலகம் 1-2 மி.மீ, நீளமும், புல்லிவட்டம், அல்லிவட்டம் வெண்மைத்தன்மை கொண்டதாகவும் வெளிப்பகுதியில் பச்சை நிறமாகவும் அமைந்துள்ளது.

பயன்கள்
குவாத்தமாலா, ஹோண்டுராஸ் மற்றும் எல் சால்வடோரில் இத்தாவரம் ஒரு முக்கிய உணவுப் பொருளாகும். இத்தாவரத்தின் மொட்டுகள் மற்றும் பூக்கள் ஆகியவைகளைப் பயன்படுத்தி பல்வேறு உணவுப் பொருட்கள் தயாரித்து உண்ணப்படுகிறது.

மேற்கோள்கள்

 León, J., H. Goldbach & J. Engels, 1979: Die genetischen Ressourcen der Kulturpflanzen Zentralamerikas., Int. Genbank CATIE/GTZ in Turrialba, Costa Rica, San Juan de Tibás, Costa Rica, 32 pp.
 Morton, J. F., E. Alvarez & C. Quiñonez, 1990: Loroco, Fernaldia pandurata (Apocynaceae): a popular edible flower of Central America. Economic Botany 44, 301–310.

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
தாவர வகைகள்
தமிழக ஆசிரியர்கள் தொடங்கிய தாவரவியல் கட்டுரைகள்
தாவரவியல் பெயருடையக் கட்டுரைகள்
கடலூர் பலராம ஐயர்

பலராம ஐயர் என்பவர் தமிழில் நாடகங்கள், செய்யுள்கள் பல இயற்றியவர். தமிழ்மொழியில் முதல் துன்பியல் நாடகத்தை இயற்றியவர். நாடகத்துறையில் பல புதுமைகளைப் புகுத்தியவர் இவர் ஆவார்.

பிறப்பும் கல்வியும் 
பரங்கிப்பேட்டை எனும் ஊரில் கோதண்டராமன் - சிவகாமி அம்மாளுக்கு மகனாக 1875 ஆம் ஆண்டு பிறந்தவர். தமது சொந்த ஊரிலேயே தொடக்கக் கல்வி கற்றார். பின்னர் கடலூர் நகர உயர்நிலைப் பள்ளியில் கல்வி பயின்று, 1890 ஆம் ஆண்டு பதின்ம வகுப்புத் (மெட்ரிகுலேசன்) தேர்விலும், 1892 ஆம் ஆண்டு கலையியல் முதல் சான்றிதழ்த் (First Examination in Arts) தேர்விலும் வெற்றி பெற்றார். அதே ஆண்டில் சென்னை கிறிஸ்தவக் கல்லூரியில் பி.ஏ வகுப்பும் சேர்ந்து பயின்றார். அங்கு பரிதிமாற் கலைஞரின் அறிமுகம் கிடைத்தது. அவரின் இல்லத்திற்கேச் சென்று அவரிடம் தமிழ் இலக்கிய, இலக்கணங்களைக் கற்றார்.

ஆற்றிய பணிகள் 
இவரின் தந்தை மறைவுக்குப் பின்னர் குடும்பப் பொறுப்புகளை இவர் ஏற்றார். முதலில் சிதம்பரம் நகரவையில் மேலாளராகப் பணியேற்றார். பின் கடலூர் நகர உயர்நிலைப் பள்ளியில் தமிழாசிரியராகவும், சூணாம்பேட்டை நிலக்கிழார் முத்துக்குமாரசுவாமி முதலியாரின் புலவர் அவையில் சிலகாலமும் பணியாற்றியுள்ளார். 1929 ஆம் ஆண்டு சிதம்பரம் அண்ணாமலைப் பல்கலைக்கழகத்தில் தமிழ் விரிவுரையாளராக பொறுப்பேற்றார்.

படைப்புப் பணிகள் 
தமிழில் இயற்றப்பெற்ற முதல் துன்பியல் நாடகமான, தசரதன் தவறு எனும் நாடகத்தை எழுதியுள்ளார். முருகப்பெருமான் வள்ளியம்மையை மணம் புரிந்தகதையை, வல்லி பரிணயம் எனும் பெயரில் நாடகமாக எழுதினார். இவர் பரிதிமாற் கலைஞரின், நாடகவியல் நூலின் முதல் 100 இயற்பாக்களுக்கு உரை எழுதி வெளியிட்டுள்ளார். பரிதிமாற் கலைஞரின், ரூபாவதி நாடகத்தை முதன்முதலில் சென்னை விக்டோரியா மன்றத்தில் அரங்கேற்றினார். தில்லை இளமையாக்கினார் கோயில் அம்பிகை மீது,யௌவநாம்பிகை பிள்ளைத்தமிழ் எனும் நூலை இயற்றினார். சிறுவர்கள் படிக்கும் வண்ணம், ஆத்திச்சூடி நீதிக்கதைகள், சிலப்பதிகாரக் கதை, சூளாமணி வசனம் முதலான நூல்களை எழுதியுள்ளார்.

மொழிபெயர்ப்பு பணிகள் 
வடமொழியில் தண்டியாசிரியர் எழுதிய, தசகுமார சரித்திரம் எனும் நூலைத் தமிழாக்கம் செய்துள்ளார். ஜீன்வால்ஜீன் எனும் விக்டர்  இயூகோவின் பிரெஞ்சு மொழி புதினத்தை மொழிபெயர்த்துள்ளார்.

மறைவு 
இவர் 1943 ஆம் ஆண்டு காலமானார்.

உசாத்துணை 
1) தினமலர்," உலகத்தமிழ் செம்மொழி மாநாடு- தமிழ் வளர்த்த அறிஞர்கள்-100 பலராம ஐயர்  online கட்டுரை பார்த்த நாள்-01-7-17.
2) பெரியபெருமாள்," தமிழ் வளர்த்த நல்லறிஞர்கள் " மதிநிலையம்-2001.

துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
தமிழ்ப் புலவர்கள்
ஊர் பெயரால் அறியப்படும் மக்கள்
அஸ்வின் கிறித்து

அஸ்வின் கிறிஸ்து (Aswin Crist)   என்பவர் இந்திய நாட்டின் தமிழ்நாடு மாநிலத்தின்  மட்டைப்பந்து வீரர் ஆவார். இவர் 1994 ஆம் ஆண்டு சூலை 9 ஆம் நாள் பிறந்தார்.  2016-2017 ஆம் ஆண்டு நடைபெற்ற விஜய் ஹசாரே கோப்பைப் போட்டியில் விளையாடும் போது அதிக அளவில்  வீரர்களை ஆட்டமிழக்கச் செய்த​வர் ஆவார்.

மேற்கோள்கள் 

1994 பிறப்புகள்
இந்தியத் துடுப்பாட்டக்காரர்கள்
வாழும் நபர்கள்
தமிழ்நாடு துடுப்பாட்டக்காரர்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சென்னை துடுப்பாட்டக்காரர்கள்
இந்திய அறிவியல் மற்றும் தொழில்நுட்ப அமைச்சகம்

இந்திய அறிவியல் மற்றும் தொழில்நுட்ப அமைச்சகம் (Ministry of Science and Technology (India)), இந்தியாவின் அறிவியல் மற்றும் தொழில்நுட்பம் தொடர்பான விதிகள் மற்றும் விதிமுறைகளையும் சட்டங்களையும் உருவாக்க அதிகாரமளிக்கப்பட்ட  இந்திய அரசின்  அமைச்சகங்களில் ஒன்றாகும்.

அமைப்பு 
இந்த அமைச்சகமானது கீழ்க்காணும் துறைகளை உள்ளடக்கியதாகும்.
உயிரித் தொழில்நுட்பத் துறை
அறிவியல் மற்றும் தொழில் ஆராய்ச்சித் துறை
அறிவியல் மற்றும் தொழில்நுட்பத் துறை

உயிரித் தொழில்நுட்பத் துறை
தன்னாட்சி நிறுவனங்கள்
 தடுப்புத்திறனியல் தேசிய ஆய்வு நிறுவனம், இந்தியா, தில்லி
 தேசிய உயிரணு அறிவியல் மையம், புனே, மகாராட்டிரம்
 தேசிய மூளை ஆராய்ச்சி மையம் (NBRC), மானேசர், அரியானா
 கலாம் மருத்துவ தொழில்நுட்ப நிறுவனம், ஐதராபாது
 டி. என். ஏ. கைரேகை மற்றும் ஆய்ந்தறிதல் மையம், ஐதராபாத், தெலுங்கானா
 உயிரிவளங்கள் மற்றும் நிலையான மேம்பாட்டிற்கான நிறுவனம்(IBSD), இம்பால், மணிப்பூர்
 தேசிய தாவர மரபணு ஆராய்ச்சி நிறுவனம், தில்லி
 வாழ்க்கை அறிவியல் நிறுவனம், புவனேஸ்வர்
 இராசிவ் காந்தி உயிரி தொழிற்நுட்ப மையம், திருவனந்தபுரம், கேரளா
 மாற்றுநல அறிவியல் மற்றும் தொழில்நுட்ப நிறுவனம், குர்கான், அரியானா
 தேசிய விலங்குயிரித் தொழில்நுட்ப நிறுவனம், ஐதராபாத், தெலுங்கானா
பொதுத்துறை நிறுவனங்கள்
 பாரத நோய்த் தொற்று மற்றும் உயிரியல் கழகம் (BIBCOL), புலந்துசாகர், உத்திரப்பிரதேசம்
 இந்திய தடுப்பு மருந்துகள் கழகம், டெல்லி

அறிவியல் மற்றும் தொழில் ஆராய்ச்சித் துறை 
தொழில்நுட்ப வளர்ச்சி, மேம்பாடு மற்றும் பயன்பாட்டுத் திட்டம்(TPDU)
தொழில்துறை (ஆர்&டி) வளர்ச்சித் திட்டம் (IRDPP)
தொழில்நுட்பவளர்ச்சி மற்றும் புதுமைத் திட்டம்(TDIP)
தொழில்நுட்பவளர்ச்சி மற்றும் விளக்குதல் திட்டம் (TDDP)
தொழில்நுட்ப பயனாளர் வளர்ச்சித் திட்டம்(TePP)
தொழில்நுட்ப நிர்வாகத் திட்டம் (TMP)
அனைத்துலக தொழில்நுட்ப மாற்றுத் திட்டம் (ITTP)
ஆலோசனை ஊக்குவிப்பு திட்டம் (CCP)
தொழில்நுட்ப தகவல் வசதி திட்டம் (TIFP)
பெண்களுக்கான தொழில்நுட்ப வளர்ச்சி பயன்பாட்டுத் திட்டம்(TDUPW)
தன்னாட்சி நிறுவனங்கள்
ஆலோசனை மேம்பாட்டு மையம் (CDC)
அறிவியல் மற்றும் தொழில்துறை ஆராய்ச்சிக் குழுமம்
பொதுத் துறை நிறுவனங்கள்
தேசிய ஆராய்ச்சி மேம்பாட்டுக் கழகம்(NRDC)
நடுவண் மின்னியல் நிறுவனம்  (CEL)
தொழில்நுட்ப மாற்றத்திற்கான ஆசிய பசிபிக்கு மையம்(APCTT)
நிருவாகம்
நிதி

அறிவியல் மற்றும் தொழில்நுட்பத் துறை 
 தொழில்நுட்பத் தகவல், முன்னறிவிப்பு மற்றும் மதிப்பீட்டுக் குழுமம் (TIFAC)
 விக்யான் பிரசார்
 தேசிய சோதனை மற்றும் ஆய்வக சீர்திருத்தத்திற்கான அங்கீகார வாரியம்(NABL)
 தேசிய வரைபடம் மற்றும் கருப்பொருள் வரைதல் நிறுவனம் (NATMO), கொல்கத்தா
 இந்திய ஆய்வு நிறுவனம், டேராடூன்
 இந்திய அறிவியல் கல்வி வாரியம்(IBSE)

பணியாற்றிய அமைச்சர்களின் பட்டியல்
அறிவியல் மற்றும் தொழில்நுட்ப அமைச்சர் அமைச்சகத்தின் தலைவராக உள்ளார். இது மத்திய அமைச்சரவையின் முக்கிய அலுவலகமாகும்

இவற்றையும் பார்க்க 
 அறிவியல் மற்றும் தொழில்நுட்ப அமைச்சர்கள்
 இந்திய அரசு அமைச்சகங்களின் பட்டியல்

மேற்கோள்கள்

வெளி இணைப்புகள் 

 Department of Science & Technology

இந்திய அமைச்சகம்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
இந்திய அறிவியல் மற்றும் தொழில்நுட்ப அமைச்சகம்
டி. வி. இப்ராஹிம்

டி. வி. இப்ராஹிம்''' என்பவர் இந்திய அரசியல்வாதி மற்றும் மலப்புறம் மாவட்டத்தில் உள்ள கொண்டோட்டி தொகுதியின் தற்போதைய சட்டமன்ற உறுப்பினர் ஆவார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
இந்திய ஒன்றிய முசுலிம் லீக் அரசியல்வாதிகள்
வாழும் நபர்கள்
1965 பிறப்புகள்
கேரள சட்டமன்ற உறுப்பினர்கள்
கேரள அரசியல்வாதிகள்
கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
பி. கே. பசீர்

பி. கே. பசீர் (P. K. Basheer) என்பவர் ஒரு இந்திய அரசியல்வாதி. இவர் கேரள 13-ஆம் சட்டப்ரபேரவையின் ஏறநாடு தொகுதியின் உறுப்பினராகப் பணியாற்றினார். இவர் இந்திய ஒன்றிய முஸ்லிம் லீக் கட்சியைச் சேர்ந்தவர்.

தனிப்பட்ட வாழ்க்கை 
இவர் எடவன்னாவில் 25 செப்டம்பர் 1959 அன்று பிறந்தார். சீதி ஹஜி - பாத்திமா இணையருக்குப் பிறந்தார். ரஜீயா என்பவரை மணம் முடித்து மூன்று குழந்தைகள் உள்ளனர்.

வகித்த பதவிகள்
தலைவர், எடவன்னா சேவை கூட்டுறவு வங்கி (13 ஆண்டுகள்)
இசுலாமிய இளைஞர் லீக், எடவன்னா ஊராட்சி (1985)
முஸ்லீம் லீக், வாண்டூர் தொகுதி (1990)
துணைத்தலைவர், முஸ்லீம் இளைஞர் லீக் மாவட்டக் குழு (1991) 
உறுப்பினர், முஸ்லீம் இளைஞர் லீக் மாநில பணிக்குழு (1996)
இயக்குநர் (1991–98); மலப்புரம் சேவை கூட்டுறவு வங்கி (1991–98) 
உறுப்பினர், மாவட்ட ஊராட்சி (2001 ஆம் ஆண்டிலிருந்து), 
மாநில பணிக்குழு, முஸ்லீம் லீக் (2004 ஆம் ஆண்டிலிருந்து)

மேற்கோள்கள் 

1959 பிறப்புகள்
இந்திய ஒன்றிய முசுலிம் லீக் அரசியல்வாதிகள்
வாழும் நபர்கள்
கேரள சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
எம். உமர்

எம். உமர் (M. Ummer) (பிறப்பு:1 ஜூலை 1953) என்பவர் இந்திய அரசியல்வாதி. இவர் கேரள சட்டப் பேரவையின் மலப்புறம் மாவட்டம் மஞ்சேரி தொகுதியின் சட்டசபை உறுப்பினர் ஆவார். இவர் தனது அரசியல் பயணத்தை இந்திய ஒன்றிய முஸ்லிம் லீக் கட்சியின் உறுப்பினர் ஆவார்.

ஆரம்ப வாழ்க்கை மற்றும் கல்வி 
இவர் மொய்தீன் மற்றும் ஆயிஷாவிற்கும் கருவாரகுண்டில் பிறந்தார். இளநிலை சட்டம் பயின்றார்.

மேற்கோள்கள் 

1953 பிறப்புகள்
21-ஆம் நூற்றாண்டு இந்திய அரசியல்வாதிகள்
இந்திய ஒன்றிய முசுலிம் லீக் அரசியல்வாதிகள்
வாழும் நபர்கள்
கேரள சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
டி. ஏ. அகமது கபீர்

டி. ஏ. அகமது கபீர் (T. A. Ahamed Kabeer) 16 ஆம் கேரள சட்டமன்ற உறுப்பினர் ஆவார். இவர் இந்திய ஒன்றிய முஸ்லிம் லீக் கட்சியின் சார்பில் மங்கடா சட்டமன்றத் தொகுதியில் போட்டியிட்டு வெற்றி பெற்றார். முன்னதாக இவர் கேரள சட்டமன்றத்திற்கு 2011 சட்டமன்றத் தேர்தலில் இதே தொகுதியில் போட்டியிட்டு வெற்றி பெற்றார்.

வகித்த பதவிகள்
 பொதுச்செயலாளர், மாவட்டக்குழு, எம்.எஸ்.எஃப். (1972)
 உறுப்பினர், முஸ்லீம் இளைஞர் லீக் முதல் மாநிலக் குழு (1973)
 பொருளாளர் (1975), செயலாளர் (1982) மற்றும் பொதுச் செயலாளர் (1983) முஸ்லீம் இளைஞர் லீக் மாநிலக் குழு 
 தலைவர், முஸ்லீம் இளைஞர் லீக் மாவட்டக்குழு, எர்ணாகுளம் (1975)
 தலைவர் மற்றும் பொதுச்செயலாளர், முஸ்லீம் இளைஞர் லீக் மாவட்டக்குழு, எர்ணாகுளம்
 செயலாளர், மாநில முஸ்லீம் லீக் குழு
 உறுப்பினர், எர்ணாகுளம் மாவட்டக் குழு
 சிண்டிகேட் உறுப்பினர், மகாத்மா காந்தி பல்கலைக்கழகம்; கொச்சின் அறிவியல் மற்றும் தொழில்நுட்பப் பல்கலைக்கழகம்
 செயற்குழு உறுப்பினர், இந்திய யூனியன் முஸ்லீம் லீக் அனைத்திந்திய குழு

தனிப்பட்ட வாழ்க்கை
இவர் எர்ணாகுளத்தில் 1945 ஆம் ஆண்டு மே மாதம் 11 ஆம் நாள் அப்துல் காதர் மற்றும் அலீமா ஆகிசூயாருக்கு மகனாகப் பிறந்தார். இவர் முதுகலைப் பட்டம் பெற்றவர் ஆவார்.

மேற்கோள்கள்

1955 பிறப்புகள்
இந்திய ஒன்றிய முசுலிம் லீக் அரசியல்வாதிகள்
வாழும் நபர்கள்
கேரள சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
பி. உபையதுல்லா

பி. உபையதுல்லா (P. Ubaidulla) இந்தியாவைச் சேர்ந்த ஓர் அரசியல்வாதியாவார். கேரளத்தின் 13ஆம் சட்டப்பேரவையின் மலப்புறம் சட்டமன்றத் தொகுதியின் உறுப்பினராக இருந்தர். இந்திய ஒன்றிய முசுலீம் லீக்கு கட்சியின் உறுப்பினராக இருந்தார். 2021ஆம் ஆண்டு நடைபெற்ற தேர்தலில் உபையதுல்லா மீண்டும் தேர்ந்தெடுக்கப்பட்டார்.

வகித்த பதவிகள் 
கேரள மாநில வக்ஃப் வாரிய உறுப்பினர்.  (2019–முதல்)
13ஆவது மற்றும் 14ஆவது கேரள சட்டமன்ற உறுப்பினர் (2011–16, 2016–21)
மாவட்ட மன்ற உறுப்பினர், மலப்புரம் (1991–95)
மாவட்ட பஞ்சாயத்து உறுப்பினர் (1995-2000 & 2000-2005)
பொதுச் செயலாளர், முசுலிம் இளைஞர் லீக்கு, மலப்புரம் மாவட்டக் குழு
தலைவர், முசுலிம் லீக் மலப்புரம் தொகுதிக் குழு
செயற்குழு உறுப்பினர், கேரள மாநில முசுலிம் லீக்கு
தலைவர், கூட்டுறவு ஊழியர் அமைப்பு (சி.இ.ஓ.) மாநிலக் குழு
பொதுச் செயலாளர், சி.எச். மையம், மலப்புரம்

மேற்கோள்கள் 

1960 பிறப்புகள்
வாழும் நபர்கள்
இந்திய ஒன்றிய முசுலிம் லீக் அரசியல்வாதிகள்
கேரள சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
பி. அப்துல் ஹமீது

பி. அப்துல் ஹமீது என்பவர் இந்திய அரசியல்வாதி. இவர் தற்போதைய கேரள  சட்டப்ரபேரவையின் வள்ளிக்குன்னு தொகுதியின் உறுப்பினர் ஆவார்.

மேற்கோள்கள் 

இந்திய ஒன்றிய முசுலிம் லீக் அரசியல்வாதிகள்
கேரள சட்டமன்ற உறுப்பினர்கள்
கேரள அரசியல்வாதிகள்
வாழும் நபர்கள்
கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
பந்து விளையாட்டுகள்

பந்து விளையாட்டுகள் என்பவை விளையாட்டின் ஒரு பகுதியாக பந்தை கொண்டு விளையாடும் விளையாட்டு ஆகும்.  இவற்றில் குழுவாக விளையாடும் கால்பந்து ,அடிப்பந்து, கூடைப்பந்து, அமெரிக்க கால்பந்து போன்ற விளையாட்டுகள் அடங்கும். இத்தகைய விளையாட்டுகள் பலவிதமான விதிகளையும் வரலாறுகளையும் கொண்டுள்ளன, மேலும் பெரும்பாலும் தொடர்பற்ற தோற்றம் கொண்டவை. பந்து விளையாட்டுகள் பல வகைகளில்  அமைகின்றன:
 மட்டைப்பந்து, பந்தை கொண்டு விளையாடும் அடிப்பந்து, துடுப்பாட்டம்.
 ராக்கெட் மற்றும் பந்தை கொண்டு விளையாடும் டென்னிஸ், சுவர்ப்பந்து ப்பூப்பந்தாட்டம் அல்லது இறகுப்பந்தாட்டம். 
 கை மற்றும் பந்தை கொண்டு விளையாடும் பல்வேறு கைப்பந்து ஆட்டங்கள், நான்கு சதுர விளையாட்டுக்கள்.
 பந்தை கொண்டு குழுவாக விளையாடும் விளையாட்டுக்களான கூடைப்பந்து, கால்பந்து, லாக்ரோஸ், வளைத்தடிப் பந்தாட்டம் (ஐஸ் ஹாக்கி).
 வலை கொண்டு விளையாடும் கைப்பந்து மற்றும் கால் கட்டைப் பந்து .
 குவார்டெட்,கோல்ஃப்,ஸ்னூக்கர், பில்லியர்ட்ஸ் போன்ற இலக்கு விளையாட்டு அல்லது துல்லியமான பந்து விளையாட்டுகள். 

வகைவாரியாக விளையாட்டுகள்
பசளி வடிசாறு

கீரை வடிரசம் (Spinach Soup) என்பது கீரையை முக்கியமான உட்பொருளாகக் கொண்ட ஒரு வடிரசமாகும். கீரை வடிரசத்தை குழம்பு வடிவிலோ அல்லது கொழ கொழப்பான (cream) வடிவிலோ செய்யலாம். புதிய கீரையை அல்லது உறையூட்டப்பட்ட கீரையை முழுதாகவோ, நறுக்கியோ பயன்படுத்தலாம். இத்துடன் வெங்காயம், பச்சை வெங்காயம், கேரட், செவரி கீரை, தக்காளி, உருளைக்கிழங்கு, எலுமிச்சை சாறு, ஆலிவ் எண்ணெய், பதப்படுத்தப்பட்ட மிளகு, உப்பு ஆகியவை கூடுதல் பொருட்களாக சேர்க்கப்பட வேண்டும்.

கீரை  வடிரசத்தை பொதுவாக சூடாக அல்லது குளிர் வடிரசமாகவும் பரிமாற முடியும். பரிமாறு முன்னர் புளி குழவை சேர்த்து சூடாக பரிமாறலாம்.

படத்தொகுப்பு

மேற்கோள்கள்

வெளியிணைப்புகள் 

 Creamy spinach soup. 
 

துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
உணவுகள்
காய்கறி உணவுகள்
தமிழக ஆசிரியர்கள் தொடங்கிய தாவரவியல் கட்டுரைகள்
பி. உன்னி

பி. உன்னி (P. Unni) ஓர் இந்திய அரசியல்வாதியும் கேரளாவைச் சேர்ந்த முன்னாள் சட்டமன்ற உறுப்பினரும் ஆவார்.1947 ஆம் ஆண்டு சூலை மாதம் 11 ஆம் தேதியன்று இவர் பிறந்தார்.   இந்திய பொதுவுடமைக் கட்சியின் மார்க்சியப் பிரிவைச் சேர்ந்த இவர் 14 ஆவது கேரள சட்டமன்றத்தில் ஒட்டப்பாலம் தொகுதியின் சட்டமன்ற உறுப்பினராக இருந்தார்.

15 ஆண்டுகளுக்கும் மேலாக இந்திய பொதுவுடமைக் கட்சியின் (மார்க்சியம்) பாலக்காடு மாவட்டச் செயலாளராகவும், தற்போது இந்திய பொதுவுடமைக் கட்சியின் (மார்க்சியம்) மாநிலக் குழு உறுப்பினராகவும் பணியாற்றுகிறர்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
1947 பிறப்புகள்
என். சம்சுதின்

என். சம்சுதின் என்பவர் ஒரு கேரள அரசியல்வாதி ஆவார். இவர் கேரளத்தின் 13 வது கேரள சட்டசபையின் மண்ணார்க்காடு தொகுதி உறுப்பினர் ஆவார்.. இவர் இந்திய முஸ்லிம் லீக் கட்சியைச் சேர்ந்தவர்

மேற்கோள்கள் 

1969 பிறப்புகள்
இந்திய ஒன்றிய முசுலிம் லீக் அரசியல்வாதிகள்
வாழும் நபர்கள்
கேரள சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பாலக்காடு மாவட்ட நபர்கள்
கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
சபி பரம்பில்

சபி பரம்பில் (Shafi Parambil) (பிறப்பு 12 பிப்ரவரி 1983) ஒரு இந்திய அரசியல்வாதியும், 14வது கேரள சட்டமன்ற உறுப்பினரும் ஆவார்.  இந்திய தேசிய காங்கிரசு கட்சியைச் சேர்ந்த இவர் இவர் பாலக்காடு சட்டமன்றத் தொகுதியை பிரதிநிதித்துவப்படுத்துகிறார்.

பரம்பில் கேரள மாணவர் ஒன்றியத்தின் உறுப்பினராக அரசியல் வாழ்க்கையைத் தொடங்கினார். கல்லூரியில் படிக்கும் போது, கேரள மாணவர் ஒன்றிய அலுவலகப் பொறுப்பாளராகவும், கல்லூரி ஒன்றியத்தின் பொதுச் செயலாளராகவும் இருந்தார். பரம்பில் 2007 இல் மாநில பொதுச் செயலாளராகவும், 2009 இல் மாநிலத் தலைவராகவும் ஆனார்.

2011, 2016 மற்றும் 2021 ஆகிய ஆண்டுகளில் கேரள சட்டமன்றத்திற்கு மூன்று முறை தேர்ந்தெடுக்கப்பட்டார். 2017 இல், இந்திய இளைஞர் காங்கிரசின் பொதுச் செயலாளராக ஆனார். பின்னர் ஓராண்டு கழித்து இப்பதவியிலிருந்து விலகினார். தற்போது இந்திய இளைஞர் காங்கிரசின் மாநில தலைவராக உள்ளார். 2021 கேரள சட்டப் பேரவைத் தேர்தலில் ஈ. சிறீதரனை 3480 வாக்குகள் வித்தியாசத்தில் தோற்கடித்தார்.

சொந்த வாழ்க்கை 
சபி, 1983 பிப்ரவரி 12 அன்று காரக்காட்டில் ஷானவாஸ் பரம்பில் மற்றும் மைமூனா ஷானவாஸ் ஆகியோருக்கு மகனாகப் பிறந்தார். வணிக மேலாண்மையில் முதுநிலைப் பட்டதாரியான இவர் அஷீலா என்பவரை மணந்தார். தம்பதியருக்கு ஒரு மகள் உள்ளார்.

வெளி இணைப்புகள்

மேற்கோள்கள் 

1983 பிறப்புகள்
21-ஆம் நூற்றாண்டு இந்திய அரசியல்வாதிகள்
பதின்மூன்றாவது கேரளச் சட்டமன்ற உறுப்பினர்கள்
வாழும் நபர்கள்
கேரள சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வேளாண் புவியியல்

வேளாண் புவியியல் (Agrogeology) என்பது வேளாண் கனிமங்களின் தோற்றமும் பயன்பாடுகளும் பற்றிப் படிக்கும் புலமாகும். மிந்தக் கனிமங்கள் வேளாண்மை, தோட்டக்கலைத் தொழில்களுக்கு மண்வளம் பெருக்கவும், உரவளம் தரவும் இன்றியமையாத தாவர ஊட்டச் சத்துகளாகும். வேளாண் புவியியல் என்பது மண்வளம், செழிப்பு சார்ந்து புவியியலை வேளாண்மைச் சிக்கல்களுக்குப் பயன்படுத்தும் புலமைப் பிரிவாகும். இப்புலம் புவியியல், மண் அறிவியல், உழவியல், வேதியியல் ஆகிய புலங்களின் கூட்டுத் துறையாகும். இதன் ஒட்டுமொத்த நோக்கம், மண்ணின் வேதியியல், இயல் கூறுகளை மேம்படுத்த, புவிசார் வளங்களை வேளாண் விளைச்சலுக்குப் பயன்படுத்துவதாகும்.

மேற்கோள்கள்
 Rocks for Crops book 
 Project Site

வெளி இணைப்புகள் 
Rocks for Crops: Agrominerals of sub-Saharan Africa book in pdf format by Peter van Straaten
Project Site

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
வேளாண்மை
தமிழக ஆசிரியர்கள் தொடங்கிய தாவரவியல் கட்டுரைகள்
மக்கள் ஜனநாயகம் (மார்க்சியம்-லெனினியம்)

மக்கள் ஜனநாயகம் என்பது மார்க்சிய-லெனினியத்தின் தத்துவார்த்த கருத்தாக கருதப்படுகிறது. இந்த தத்துவத்தின் வளர்ச்சி பெருவாரியாக இரண்டாம் உலகப்போருக்கு பிறகே வளர்ச்சி கண்டது.

வரலாறு 
ஜார்ஜ் லூகஸ் என்பவர் முதன் முதலில் ஜனநாயக குடியரசை செயல்படுத்த முன்வந்தவர்கள் கம்யூனிஸ்டுகளே என்று 1929-ல் வெளியான தன்னுடைய ப்ளம் தீஸிஸ் -ல் பரிந்துரைத்துள்ளார். இரண்டாம் உலகப்போரின் முடிவில் சோவியத் ஒன்றியத்தைச் சேர்ந்த ஜோசப் ஸ்டாலின், அனைத்து கிழக்கு ஐரோப்ப கம்யூனிஸ்ட் கட்சிகளும் மக்கள் ஜனநாயகத்திற்கு ஆதரவாக இருக்க வேண்டும் என அறிவித்தார். நாஸி ஜெர்மணி கிழக்கு ஐரோப்பாவில் தோல்விகண்ட பிறகு மார்க்ஸிச-லெனினிய கோட்பாட்டாளர்கள் சோசியலிஸத்தை சோவியத் சிகப்பு படையின் உதவியுடன் அமைதியான முறையில் அங்கு பரப்ப ஆரம்பித்தார்கள். பல கிழக்கு ஐரோப்ப நாடுகளில் கம்யூனிஸ்டுகள் நேரடியாக ஆட்சிக்கு வரவில்லை, மாறாக பல முற்போக்குக் கட்சிகளுடன் சேர்ந்து பணியாற்றினர். மற்ற ஐரோப்ப மாநிலங்கள், தொழிலாளர்களாலோ அல்லது பொதுவுடைமைக் கட்சிகளாலோ ஆட்சிசெய்யப்பட்டன. இதுபோல மா சே துங், அனைத்துவர்க்க ஜனநாயகம் என்று ஒரு கருத்தை 1940ல் On New Democracy என்ற கட்டுரை மூலம் முன்வைத்தார்.

கருத்து 
மக்கள் ஜனநாயக செயல்பாடு ஆரம்ப நிலையில் பாட்டாளிவர்க்க சர்வாதிகாரத்தின் வெளிப்பாடு போல தோன்றினாலும், விவசாயிகள், சிறுமுதலாளிகள் போன்ற வர்க்கங்களும் இதில் கலந்துகொள்ள அனுமதிக்கப்பட்டனர். மக்கள் ஜனநாயகத்திற்கும், சோவியத் ஜனநாயகத்திற்கும் இருக்கின்ற வித்தியாசமே, சோவியத் ஒன்றியத்தை மாபெரும் தொழிலாளர் ஜனநாயக கூட்டமைப்பாக பிரதிபலித்தது.

A Dictionary of Scientific Communism எனும் புத்தகத்தில் மக்கள் ஜனநாயகத்தைப் பற்றி இவ்வாறு எழுதப்பட்டுள்ளது :-
மக்கள் ஜனநாயகம் என்பது ஐரோப்ப மற்றும் ஆசிய நாடுகளில் 1940-ல் ஏற்பட்ட பிரபல ஜனநாயக புரட்சி மூலம் நிறுவப்பட்டது. ஏகாதிபத்தியம் வலுவிழந்த நிலையில், சோசலிசத்தை மற்ற நாடுகள் ஏற்றுக்கொண்ட சமயத்தில் இந்த கருத்து பரவ ஆரம்பித்தது. சோசலிச மாறுபாடு ஒவ்வொறு நாடுகளின் சூழ்நிலைக்கேர்ப்ப அமைக்கப்பட்டதனால், மக்கள் ஜனநாயகமும் அதுபோலவே அமைந்தது.
சோவியத் ஒன்றியத்தைப் போல் அல்லாமல், மக்கள் ஜனநாயக ஆட்சி மூலம், பலகட்சி ஆட்சி நடைபெற்றது. முதன்மை பொறுப்பு கம்யூனிஸ்டுகளாலும், உழைப்பாளர் கட்சிகளாலும் வகிக்கப்பட்டது.
ட்ராட்ஸ்கி மற்றும் ஸ்டாலினை எதிர்க்கும் மற்ற பல கம்யூனிஸ்டுகளும், மக்கள் ஜனநாயகத்தை ஒரு எதிர்மறைக் கருத்தாக பார்த்தனர்.

மேற்கோள்கள்

மார்க்சியம்
அரசியல் கருத்தியல்கள்
கோமறை மன்றம்

கோமறை மன்றம் அல்லது பிரிவி கவுன்சில் (Privy Council,PC),  வழக்கமாக இம்மன்றத்தை ஐக்கிய இராச்சியத்தின் பிரிவி கௌன்சில் என்றழைப்பர். இம்மன்றம் 1708ல் நிறுவப்பட்டது.

இம்மன்றத்தின் தலைவராக  ஐக்கிய இராச்சியத்தின் அரசர் இருப்பார். அவருக்கு ஆலோசனை வழங்க ஐக்கிய இராச்சியத்தின் மக்களவை மற்றும் பிரபுக்கள் அவையின் மூத்த உறுப்பினர்கள் உதவியாக இருப்பார்கள்.

பிரித்தானியா நாடாளுமன்றத்தில் இயற்றப்படும் சட்ட முன்மொழிவுகள், கோமறை மன்றத்தின் அங்கீகாரத்திற்குப் பின்னரே சட்டங்கள் நடைமுறைக்கு வரும்.

மேலும் கோமறை மன்றம், ஐக்கிய இராச்சியத்தின் இறுதியான முடிவுகள் எடுக்கும், நிர்வாகத் தலைமை மற்றும்  உச்ச நீதிமன்றம் போன்று செயல்படும்.

கோமறை நீதிமன்றக் குழு
பிரித்தானியப் பேரரசிற்குள்ளும், மற்றும் அதன் முன்னாள் காலனி நாடுகளின் மேல்முறையீட்டு வழக்குகளையும், கோமறை நீதிமன்றக் குழு விசாரணைக்கு எடுத்துக் கொண்டு இறுதித் தீர்ப்புகள் வழங்கும்.

பணிகள்
கோமறை மன்றக் குழுவின் ஒப்புதலுக்குப் பிறகே, ஐக்கிய இராச்சியத்தின் நாடாளுமன்றம் எடுக்கும் அனைத்து சட்ட முன்மொழிவுகள் நடைமுறைக்கு வரும்

கோமறை மன்றக் குழுக்கள்

கோமறை மன்றம் ஏழு நிலைக்குழுக்களுடன் கொண்டது. :

 பாரோநெட்டேஜ் நிலைக்குழு 
 ஐக்கிய இராச்சியத்தின் அமைச்சரவை 
 ஜெர்சி அரசியல் குழு
 உரிமைக்காப்புக் குழு
 கோமறை மன்ற நீதிமன்றக் குழு 
 ஸ்காட்லாந்தின் பண்டைய பல்கலைக்கழகங்களுக்கான குழு  
 ஐக்கிய இராச்சியத்தின் பல்கலைக்கழகக் குழு

அடிக்குறிப்புகள்

மேற்கோள்கள்

 
 
 
 
 
 
 
 
 
 
 
 
 David Rogers (2015) By Royal Appointment : Tales from the Privy Council—the unknown arm of Government, London : Biteback Publishing.

வெளி இணைப்புகள்
 Privy Council Office homepage
 Judicial Committee of the Privy Council homepage
 BBC: Do we need the Privy Council?; BBC Radio 4: Whats the point of the Privy Council?
 BBC: Privy Council: Guide to its origins, powers and members, 8 October 2015
 Guardian Comment - Roy Hattersley on the Privy Council

பிரித்தானியப் பேரரசு
ஐக்கிய இராச்சியம்
பி. டி. தேவசி

பி.டி.தேவசி (B. D. Devassy) இந்தியாவின் கேரள மாநிலம் திருச்சூரைச் சேர்ந்த ஓர் அரசியல்வாதியாவார். 1950 ஆம் ஆண்டு திசம்பர் மாதம் 16 ஆம் தேதியன்று இவர் பிறந்தார். இந்திய பொதுவுடமைக் கட்சி (மார்க்சியம்) கட்சியைச் சேர்ந்த இவர் சாலக்குடி சட்டமன்றத் தொகுதியிலிருந்து தேர்ந்தெடுக்கப்பட்டு கேரள சட்டமன்ற உறுப்பினராகப் பணியாற்றினார்.

மேற்கோள்கள்

21-ஆம் நூற்றாண்டு இந்திய அரசியல்வாதிகள்
பதின்மூன்றாவது கேரளச் சட்டமன்ற உறுப்பினர்கள்
வாழும் நபர்கள்
மலையாள அரசியல்வாதிகள்
கேரள சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
1950 பிறப்புகள்
வி. கே. இப்ராகிம் குஞ்சு

வி. கே. இப்ராகிம் குஞ்சு (V. K. Ebrahimkunju) இந்தியாவைச் சேர்ந்த ஓர் அரசியல்வாதி ஆவார். இவர் கேரள அரசின் முன்னாள் பொதுப்பணித்துறை அமைச்சராக இருந்தார். 2011 முதல் 2021 வரை கேரளாவில் களமசேரி சட்டப் பேரவைத் தொகுதியை பிரதிநிதித்துவப்படுத்தினார்.

வாழ்க்கை மற்றும் குடும்பம் 
வி.கே. இப்ராகிம் குஞ்சு ஆலுவாவில் உள்ள கொங்கோர்பில்லி கிராமத்தில் 20 மே 1952 அன்று வி. யு. காதர் மற்றும் சித்தும்மாவுக்கு மகனாகப் பிறந்தார். பள்ளிப்படிப்பில் 10ம் வகுப்பு தேர்ச்சி பெற்றுள்ளார். இவரது மனைவி பெயர் நதீரா என்பதாகும். தம்பதியருக்கு அப்துல் கப்பூர், அப்பாஸ், அன்வர் என மூன்று மகன்கள் உள்ளனர்.
இவரது மகன் அப்துல் கப்பூர் 2021 தேர்தலில் களமசேரி தொகுதியில் இருந்து கேரள சட்டப்பேரவைக்கு போட்டியிட்டார்.

சான்றுகள்

வெளி இணைப்புகள் 
 Chandy gets his team 
 http://www.deccanchronicle.com/channels/cities/thiruvananthapuram/i-have-miles-go-says-vk-ebrahim-kunju-168 
 http://www.stateofkerala.in/niyamasabha/V%20K%20EBRAHIM.php 

21-ஆம் நூற்றாண்டு இந்திய அரசியல்வாதிகள்
இந்திய முஸ்லிம்கள்
இந்திய ஒன்றிய முசுலிம் லீக் அரசியல்வாதிகள்
பதின்மூன்றாவது கேரளச் சட்டமன்ற உறுப்பினர்கள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
சென்னிக்கரை பிரான்சிசு தாமசு

சென்னிக்கரை பிரான்சிசு தாமசு என்பவர் சி. எப். தாமசு (C. F. Thomas) என அறியப்படுகிறார். இவர் இந்திய அரசியல்வாதியும் கேரள சட்டப் பேரவையின் மேனாள் உறுப்பினரும் ஆவார். இவர் கேரள அரசாங்கத்தில் கிராம அபிவிருத்தி அமைச்சராகவும் இருந்துள்ளார்.
இவர் அரசியலுக்கு வருவதற்கு முன்னர், 1962 முதல் 1980 வரை சங்கனாச்சேரியில் உள்ள தூய பெர்ச்மன்சு மேல்நிலைப் பள்ளியில் ஆசிரியராக இருந்தார்.

அரசியல் வாழ்வு 
தாமசு 1956-ல் இந்தியத் தேசிய காங்கிரசின் மாணவர் பிரிவான கேரள மாணவர் சங்கத்தின் செயல்பாட்டாளராக அரசியலில் நுழைந்தார். 1964ல் கேரள காங்கிரசில் சேர்ந்தார். இவர் 1980 முதல் தொடர்ந்து 9 முறை கேரள சட்டமன்றத்திற்கு சங்கனாச்சேரி தொகுதியிலிருந்து சட்டப்பேரவை உறுப்பினராகத் தேர்ந்தெடுக்கப்பட்டார். 
தாமசு 1956ல் அரசியலில் நுழைந்தார். 1980, 1982, 1987, 1991, 1996, 2001, 2006, 2011 மற்றும் 2016 ஆண்டுகளில் நடைபெற்ற கேரள சட்டமன்ற தேர்தலில் காங்கிரசு கட்சி சார்பில் போட்டியிட்டு சட்டப்பேரவை உறுப்பினராகத் தேர்ந்தெடுக்கப்பட்டார். கேரள அரசாங்கத்தில் பத்திரப்பதிவு, கிராம அபிவிருத்தி அமைச்சராகவும் காதி மற்றும் குறுந்தொழில் அமைச்சராகவும் இருந்தார்.

இறப்பு
தாமசு, திருவல்லா பிலிவர்சு தேவாலய மருத்துவக் கல்லூரி மருத்துவமனையில் 27 செப்டம்பர் 2020 அன்று, தனது 81 வயதில், நீண்ட கால நோய்க்குப் பிறகு இறந்தார்.

மேற்கோள்கள் 

1939 பிறப்புகள்
21-ஆம் நூற்றாண்டு இந்திய அரசியல்வாதிகள்
மலையாள அரசியல்வாதிகள்
கேரள சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்‎
2020 இறப்புகள்
பி. ஆர். நடராஜன்

பி. ஆர். நடராஜன் (P. R. Natarajan)(பிறப்பு: டிசம்பர் 21, 1950) என்பவர் ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் 2009 மற்றும் 2019 ஆம் ஆண்டுகளில் நடந்த இந்திய மக்களவைத் தேர்தலில், கோயம்புத்தூர் தொகுதியிலிருந்து, மார்க்சிஸ்ட் கம்யூனிஸ்ட் கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

வாழ்க்கைச் சுருக்கம் 
கோபிச்செட்டிப்பாளையத்தை சேர்ந்த  இராமசுவாமி மற்றும் மங்களாம்பாள்  தம்பதியினருக்கு 1950 டிசம்பர் 21 அன்று மகனாகப் பிறந்தார். சென்னை  பச்சையப்பன் கல்லூரியில்  இளங்கலை பட்டம் பெற்றார். இவர் 1981-இல் வனஜா என்பவரை திருமணம் செய்து கொண்டார். இவர் பாலக்காடு ஐயர் சமூகத்தைச் சேர்ந்தவர்.

மேற்கோள்கள் 

15வது மக்களவை உறுப்பினர்கள்
1950 பிறப்புகள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
கோவை மக்கள்
17வது மக்களவை உறுப்பினர்கள்
தமிழ்நாட்டைச் சேர்ந்த மக்களவை உறுப்பினர்கள்
பிரதீபா ஹரி

பிரதீபா ஒரு இந்திய அரசியல்வாதியும் கேரள மாநிலத்தின் ஆலப்புழா மாவட்டத்தின் காயங்குளம் சட்டமன்ற உறுப்பினரும் ஆவார். முன்னதாக இவர் ஆலப்புழா மாவட்ட  ஊராட்சித் தலைவராக 2010 ஆம் ஆண்டு முதல் 2015 ஆம் ஆண்டு வரை பணியாற்றியுள்ளார். இவர் 2005–2010 வரை உள்ள காலகட்டத்தில் தகழி கிராம ஊராட்சியின் தலைவராகவும் இருந்துள்ளார்.

தனிநபர் விவரங்கள் 
இவர் ஆலப்புழா மாவட்டத்தில் தகழி கிராமத்தில் வி. கே. புருசோத்தமன் மற்றும் ஜே. உமையம்மா ஆகியோருக்கு 1977 ஆம் ஆண்டு மே 10 ஆம் நாள் மகளாகப் பிறந்தார். இவர் சட்டத்துறையில் பட்டப்படிப்பை முடித்துள்ளார்.

அரசியல் வாழ்க்கை 
இவர் 2000-2005 ஆம் ஆண்டு வரை தகழி கிராம ஊராட்சியின் தலைவராகத் தேர்ந்தெடுக்கப்பட்டார். இவர் 2010 ஆம் ஆண்டு முதல் 2015 ஆம் ஆண்டு வரை ஆலப்புழா மாவட்ட ஊராட்சியின் தலைவராகவும் இருந்தார். இவர் கேரள சட்டமன்றத் தொகுதியின் 14ஆவது மற்றும் 15-ஆவது சட்டமன்றங்களுக்கு காயங்குளம் சட்டமன்றத் தொகதியிலிருந்து தேர்ந்தெடுக்கப்பட்டார்.

மேற்கோள்கள்

கேரள அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஜெயசிங் தியாகராஜ் நாட்டர்ஜி

ஜெயசிங் தியாகராஜ் நாட்டர்ஜி (பிறப்பு: ஏப்ரல் 15, 1953) ஓர் இந்திய வழக்கறிஞரும் மற்றும் அரசியல்வாதியும் ஆவார். இவர் அனைத்திந்திய அண்ணா திராவிட முன்னேற்றக் கழகத்தை சேர்ந்தவர். இவர் தூத்துக்குடி தொகுதியின் நாடாளுமன்ற உறுப்பினராக உள்ளார்.

இவர் ஏப்ரல் 15, 1953 ஆம் ஆண்டு திருநெல்வேலி மாவட்டத்தில் உள்ள ஜாக்கோபுரம் என்னும் கிராமத்தில் பிறந்தார். 1984 ஆம் ஆண்டு அதிமுக கட்சியில் சேர்ந்தார். இவர் அ.தி.மு.க.வின் வழக்கறிஞா் பிாிவு செயலாளராக இருந்தாா். இவர் தென்னிந்தியாவின் திருச்சபை தூத்துக்குடி-நாசரேத் திருமண்டலத்தின் நிர்வாகக் குழு உறுப்பினர் ஆவார்.

2014 ஆம் ஆண்டு மக்களவைத் தேர்தலில் தூத்துக்குடி தொகுதியில் இருந்து தேர்ந்தெடுக்கப்பட்டார்.

ஆதராங்கள் 

16வது மக்களவை உறுப்பினர்கள்
1953 பிறப்புகள்
21-ஆம் நூற்றாண்டு இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
தூத்துக்குடி மாவட்ட நபர்கள்
தமிழ்நாட்டைச் சேர்ந்த மக்களவை உறுப்பினர்கள்
மதுசூதன் குப்தா

மதுசூதன் குப்தா (Pandit Madhusudan Gupta, 1800 – 15 நவம்பர் 1856) என்பவர் ஒரு இந்திய மருத்துவர் மற்றும் மனித உடலை பிணக்கூறாய்வு செய்வதற்குப் பயிற்சி பெற்ற முதல் இந்திய மருத்துவர். கொல்கத்தாவில் மருத்துவக் கல்லூரி நிறுவப்பட்டபோது, குப்தா பெரிய அளவில் நிலவிய சமூகத் தடைகளை உடைத்து மனித சடலத்தை கூறாய்வு செய்ய முன்வந்தார். 1836 அக்டோபர் 28 அன்று குப்தா பிணக் கூறாய்வு செய்த முதல் இந்தியர் என்ற சிறப்பைப் பெற்றார். இவரின் இந்தப் பணிக்கு ராஜ் கிருஷ்ணா டீ, உமாச்சரன் செட், துவாரகாநாத் கூப்து, மற்றும் மருத்துவ கல்லூரி மாணவர்கள் நபீன் சந்திர மித்ரா ஆகியோர் உதவினர். இவருடைய அந்தச் சாதனையைப் பாராட்டி, அன்றைய பிரித்தானியக் கிழக்கிந்திய கம்பெனி நிர்வாகம் வில்லியம் கோட்டையில் வானை நோக்கி 50 குண்டுகள் முழங்கி கவுரவித்தது. பழம்பெரும் இந்திய மருத்துவரான சுஸ்ருதர் போன்றோர், மனித உடலைப் பற்றிய அறிவைப் பெறுவதற்காக மனிதப் பிணங்களை கூறாய்வு செய்திருக்கிறார்கள் என்பது குறிப்பிடத்தக்கது. எனினும், மருத்துவர் மதுசூதன் குப்தா நவீன மேற்கத்திய மருத்துவராக அதைச் செய்த முதல் இந்தியராக இருந்தார்.

முன் வாழ்க்கை 
குப்தா ஒரு வைத்திய குடும்பத்திலிருந்து வந்தவர், அவர்களின் குடும்பமானது பாரம்பரியமாக ஆயுர்வேத மருத்துவக் குடும்பமாகும். இவர்  1800 ஆம் ஆண்டில் பைத்தியபாத்தி என்ற இடத்தில் பிறந்தார் இவருக்கு பலராம் குப்தா என்ற பெயர்வைக்கப்பட்டது. இவர் தன் பள்ளிப்படிப்பை முடித்தபின்னர், சமசுகிருதக் கல்லூரியில் சேர்ந்தார்.

வாழ்க்கை 
1830 இல், அவர் சமஸ்கிருத கல்லூரியில் பேராசிரியராக நியமிக்கப்பட்டார்.

1835 இல், மருத்துவக் கல்லூரி அமைக்கப்பட்டது. இந்த மருத்துவக் கல்லூரியில் குப்தா துணை ஆசிரியராக இணைந்தார். 1840 ஆம் ஆண்டில் அவர் மாணவர்களுடன் சேர்ந்து மேற்கத்திய மருத்துவத்தைப் படித்தார்.

கல்கத்தா மருத்துவக் கல்லூரி மருத்துவமனையின் வரலாற்றில் குப்தா முக்கிய பங்களிப்பு செய்தார். மருத்துவ கல்லூரியின் துவக்கக் காலத்தின்போது, இந்திய மாணவர்கள் மேற்கத்திய மருத்துவத்தைக் கற்கத் தயங்கினர் காரணம்  இறந்த உடலைத் தொட்டு அறுத்து கற்கவேண்டி இருப்பதால், அது அவரகளுக்கு அதிருப்தியையும், மனத்தடையையும் ஏற்படுத்தியது மேலும் அக்காலக்கட்டத்தில் ஆயுர்வேத மற்றும் யுனானி மருந்துவம் பிரபலமாக இருந்ததும் ஒரு காரணமாகும், அந்த நேரத்தில்,  சமஸ்கிருத அறிஞராகவும், ஆயுர்வேத மருத்துவருமான குப்தா மேறகத்திய மருத்துவத்தைக் கற்கவந்து, இறந்த உடலைக் கையாண்டது, மக்களிடையே மாற்றத்தை உருவாக்கியது. அதன் பிறகு பலர் கல்கத்தா மருத்துவக் கல்லூரியில் கல்வி கற்க வந்ததனர். பிரித்தானிய அரசாங்கம் அவருக்கு 50 துப்பாக்கி குண்டு மரியாதையை வழங்கியது. 50 துப்பாக்கி குண்டுகளை வெடித்து மரியாதை செய்தார்கள் என்பதற்கான வாய்ப்பு இல்லை என்ற கருத்தும் உள்ளது.

எழுதிய நூல்கள் 
 அனடாமி அர்தட் ஷரீர் வித்யா  என்ற நூல் வங்கமொழியில்
 லண்டன் பார்மகோபியா’ எனும் நூலை வங்க மொழியில் மொழிபெயர்த்தார்
 அனாட்டமிஸ்ட்ஸ் வதி மேகம்’ எனும் மருத்துவ நூலை வடமொழியில் மொழிபெயர்த்தார்

மேற்கோள்கள் 

1800 பிறப்புகள்
1856 இறப்புகள்
இந்திய மருத்துவர்கள்
மேற்கு வங்காள நபர்கள்
எஸ். ஆர். ஜெயதுரை

எஸ். ஆர். ஜெயதுரை (பிறப்பு: 1969 மார்ச் 19) என்பவர் ஒரு தமிழக அரசியல்வாதி ஆவார். இவர் திராவிட முன்னேற்ற கழகத்தைச் சேர்ந்தவர். இவர் தூத்துக்குடி நாடாளுமன்றத் தொகுதியின் நாடாளுமன்ற உறுப்பினராக இருந்தார்.

ஜெயதுரை 1969 ஆம் ஆண்டில் தூத்துக்குடியில் உள்ள மங்காளபுரத்தில் பிறந்தார். இளங்கலை அறிவியல் (பி. எஸ். சி) பட்டதாரியான இவர், பாவ்ஸ் கல்லூரியின் முன்னாள் மாணவர் ஆவார். 1999இல் திருமணம் செய்துகொண்ட இவருக்கு ஐந்து மகள்கள் உள்ளனர். தற்போது சென்னையில் வசிக்கிறார்கள்.

ஆதாரங்கள் 

15வது மக்களவை உறுப்பினர்கள்
1969 பிறப்புகள்
21-ஆம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
தமிழ்நாட்டைச் சேர்ந்த மக்களவை உறுப்பினர்கள்
தூத்துக்குடி மாவட்ட நபர்கள்
எம். கிருஷ்ணசாமி

எம். கிருஷ்ணசாமி  என்பவர் ஒரு இந்திய அரசியல்வாதி ஆவார். இவர் இந்திய நாடாளுமன்ற ஆரணி மக்களவைத் தொகுதியின் முன்னாள் உறுப்பினர் ஆவார். அவர் இந்திய தேசிய காங்கிரஸ் கட்சியைச் சேர்ந்தவர். இவர் தமிழ்நாடு காங்கிரசு கமிட்டியின் தலைவராக 2006 முதல் 2008 வரை இருந்துள்ளார்.

குடும்பம் 
கிருஷ்ணசாமிக்கு எம். கே. விஷ்ணு பிரசாத் என்ற மகனும், சௌமியா அன்புமணி என்ற மகளும் உள்ளனர்.

ஆதராங்கள் 

15வது மக்களவை உறுப்பினர்கள்
21-ஆம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
வாழும் நபர்கள்
தமிழ்நாட்டைச் சேர்ந்த மக்களவை உறுப்பினர்கள்
10வது மக்களவை உறுப்பினர்கள்
கே. அசோக் குமார்

கே அசோக் குமார் (பிறப்பு: செப்டம்பர் 27, 1953) என்பவர் ஒரு இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்ற கழக வேட்பாளராக கிருட்டிணகிரி தொகுதியில் இருந்து தேர்ந்தெடுக்கப்பட்டார்.

இவர் கிருட்டிணகிரி மாவட்ட ஊராட்சிக் குழு தலைவராக இருந்தார்.

ஆதாரங்கள் 

16வது மக்களவை உறுப்பினர்கள்
1953 பிறப்புகள்
21-ஆம் நூற்றாண்டு இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
கிருட்டிணகிரி மாவட்ட நபர்கள்
தமிழ்நாட்டைச் சேர்ந்த மக்களவை உறுப்பினர்கள்
மா. சந்திரகாசி

மா. சந்திரகாசி (M. Chandrakasi)(பிறப்பு: 4 சனவரி, 1969) என்பவர் இந்திய அரசியல்வாதியும் தமிழ்நாட்டிலிருந்து தேர்ந்தெடுக்கப்பட்ட தற்போதைய நாடாளுமன்ற உறுப்பினரும் ஆவார். இவர் 2014 ஆம் ஆண்டு நடந்த நாடாளுமன்றத் தேர்தலில், அண்ணா திராவிட முன்னேற்ற கழக வேட்பாளராக சிதம்பரம் தொகுதியில் இருந்து நாடாளுமன்றத்திற்குத் தேர்ந்தெடுக்கப்பட்டார்.

ஆதாரங்கள் 

16வது மக்களவை உறுப்பினர்கள்
1969 பிறப்புகள்
21-ஆம் நூற்றாண்டு இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பெரம்பலூர் மாவட்ட நபர்கள்
தமிழ்நாட்டைச் சேர்ந்த மக்களவை உறுப்பினர்கள்
சு. இராசேந்திரன்

சு. இராசேந்திரன் (S. Rajendran, சூன் 1, 1956 - பிப்ரவரி 24, 2019) ஓர் இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். இவர் 2014 தேர்தலில், அனைத்திந்திய அண்ணா திராவிட முன்னேற்றக் கழக வேட்பாளராக, விழுப்புரம் தொகுதியிலிருந்து, இந்திய நாடாளுமன்றத்திற்குத் தேர்ந்தெடுக்கப்பட்டார்.

இவர் பெப்ரவரி 24, 2019 ஆம் ஆண்டு காலை 6.30 மணிக்கு நடைபெற்ற சாலை விபத்தில் மரணமடைந்தார்.

மேற்கோள்கள் 

16வது மக்களவை உறுப்பினர்கள்
1956 பிறப்புகள்
21-ஆம் நூற்றாண்டு இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
விழுப்புரம் மாவட்ட நபர்கள்
தமிழ்நாட்டைச் சேர்ந்த மக்களவை உறுப்பினர்கள்
2019 இறப்புகள்
கே. பி. கே. குமரன்

கே. பி. கே. குமரன் ஓர் இந்திய அரசியல்வாதியும், முன்னாள் இந்திய மாநிலங்களவை உறுப்பினரும் ஆவார். இவர் திராவிட முன்னேற்றக் கழகம் சார்பில், இந்திய நாடாளுமன்றத்தின் மேல் சபையான, ராஜ்ய சபாவிற்கு, தமிழகத்திலிருந்து தோ்ந்தெடுக்கப்பட்ட முன்னாள் நாடாளுமன்ற உறுப்பினர் ஆவார். இவர் கே. பி. கந்தசாமியின் மகனும் மற்றும் சி. பா. ஆதித்தனாரின் பேரனும் ஆவார்.

வெளி இணைப்புகள் 
 Official Rajya Sabha website 

திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மாநிலங்களவை உறுப்பினர்கள்
நாடாளுமன்ற தி. மு. க. உறுப்பினர்கள்
தமிழ்நாட்டைச் சேர்ந்த மாநிலங்களவை உறுப்பினர்கள்
அணுசக்தி நகர் சட்டமன்றத் தொகுதி

அணுசக்தி நகர் சட்டமன்றத் தொகுதி (Anushakti Nagar Assembly constituency; மராட்டியம்: अणुशक्ती नगर विधानसभा मतदारसंघ) என்பது மேற்கு இந்தியாவின் மகாராஷ்டிரா மாநிலத்தில் உள்ள 288 சட்டமன்றத் தொகுதிகளில் ஒன்றாகும்.

கண்ணோட்டம் 
அணுசக்தி நகர் (தொகுதி எண் 171) மும்பை புறநகர் மாவட்டத்தில் அமைந்துள்ள தொகுதி ஆகும். 2009 ஆம் ஆண்டு புள்ளிவிபரப்படி மொத்த வாக்காளர்கள் 238,902 (இதில் ஆண்கள் 132,549, பெண்கள் 106,353).

சட்டமன்ற உறுப்பினர்கள்

மேற்கோள்கள் 

மகாராட்டிர சட்டமன்றத் தொகுதிகள்
எம். கமலநாதன்

எம். கமலநாதன் (10 ஏப்ரல் 1931 - 21 நவம்பர் 1997) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் திராவிட முன்னேற்ற கழகத்தைச் சேர்ந்தவர்.

வாழ்க்கைக் குறிப்பு 
1931 ஆம் ஆண்டு ஏப்ரல் 10 ஆம் தேதி கமலநாதன் பிறந்தார். 1962 முதல் 1967 வரை சென்னை சட்டப் பேரவை உறுப்பினராகவும், 1963 முதல் 1964 வரை சென்னை சட்டமன்ற உறுப்பினராகவும், 1967 முதல் 1970 வரை நான்காவது மக்களவை உறுப்பினராகவும் பணியாற்றினார். 1971 முதல் 1972 வரை, 1972 முதல் 1978 வரை ராஜ்ய சபா உறுப்பினராகவும் பணியாற்றினார்.

குடும்பம் 
கமலாநாதன் கே. சகுந்தலா என்பவரை மணந்தார். இவருக்கு ஒரு மகனும், இரண்டு மகள்களும் உள்ளனர்.

மேற்கோள்கள் 

1931 பிறப்புகள்
1997 இறப்புகள்
4வது மக்களவை உறுப்பினர்கள்
திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மாநிலங்களவை உறுப்பினர்கள்
தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த மாநிலங்களவை உறுப்பினர்கள்
கலினா சட்டமன்றத் தொகுதி

கலினா சட்டமன்றத் தொகுதி (மராட்டிய மொழி: कलिना विधानसभा मतदारसंघ
) (தொகுதி எண் : 175) என்பது மேற்கு இந்தியாவின் மகாராஷ்டிரா மாநிலத்திலுள்ள 288 சட்டமன்றத் தொகுதிகளில் ஒன்றாகும்.

விவரம் 
கலினா மும்பை புறநகர் மாவட்டத்திலுள்ள 26 சட்டமன்றத் தொகுதிகளில் ஒன்றாகும். 2009 ஆம் ஆண்டு நடைபெற்ற தேர்தலின்போது, இத்தொகுதியின் மொத்த வாக்காளர்களின் எண்ணிக்கை 257,576 ஆகும். இதில் 144,501 பேர் ஆண்கள், 113,075 பேர் பெண்கள் ஆவர்.

சட்டப் பேரவை உறுப்பினர்கள்

மேற்கோள்கள் 

மகாராட்டிர சட்டமன்றத் தொகுதிகள்
மு. திராவிடமணி

மு. திராவிடமணி (M. Thiravidamani) ஓர் இந்திய அரசியல்வாதியும், தற்போதைய சட்டப் பேரவை உறுப்பினரும் ஆவார். இவர் 2011 மற்றும் 2016 ஆம் ஆண்டுகளில் நடந்த தமிழக சட்டப்பேரவைத் தேர்தல்களில், கூடலூர் சட்டமன்றத் தொகுதியில் இருந்து, திராவிட முன்னேற்ற கழகத்தின் சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
14 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
நீலகிரி மாவட்ட நபர்கள்
கே. வசந்த பங்கேரா

கே. வசந்த பங்கேரா (K. Vasantha Bangera; 15 சனவரி 1946 – 8 மே 2024) இந்தியாவின் கர்நாடகா மாநிலத்தைச் சேர்ந்த ஓர் அரசியல்வாதியாவார். ஐந்து முறை கர்நாடக சட்டமன்ற உறுப்பினராக இருந்துள்ளார். பெல்தங்கடி தொகுதியை பங்கேரா பிரதிநிதித்துவப்படுத்துகிறார். பெல்தங்கடி தொகுதியின் முதலாவது பாரதீய சனதா கட்சி சட்டமன்ற உறுப்பினர் என்ற சிறப்பு இவருக்கு உள்ளது.

அரசியல் கட்சி 
பாரதீய சனதா கட்சி, சனதா தளம், காங்கிரசு என பலகட்சிகளிலும் இருந்துள்ள இவர் தற்போது இந்திய தேசிய காங்கிரசு கட்சியில் உள்ளார்.

மேற்கோள்கள் 

1946 பிறப்புகள்
2024 இறப்புகள்
இந்திய அரசியல்வாதிகள்
கர்நாடக அரசியல்வாதிகள்
கர்நாடக சட்டமன்ற உறுப்பினர்கள்
வெள்ளரி வடிரசம்

வெள்ளரி வடிரசம் ஒரு மரபான வடித்திரக்கல் ஆகும். இது புளிப்பு, உப்பு, உருளைக்கிழங்கு சேர்த்து தயாரிக்கப்படுகிறது. சிரியா மற்றும் உக்ரைனில் இது  உரோசோல்னிக் என்று அழைக்கப்படுகிறது.

வெள்ளரி வடிரசத்தில் வெள்ளரி ஒரு முதன்மை மூலப்பொருள்; தற்போது பல்வேறு சமையல்களில் இது உள்ளது. இதில் இரண்டு முதன்மை வகைகள் உள்ளன, ஒன்று புதிய வெள்ளரி வடிரசம், மற்றது இயல்பு வெள்ளரி வடிரசம் ஆகும் இதில்  ஊறுகாய் தயாரிக்கப்படுகிறது.

புதிய வெள்ளரி வடிரசம் 
புதிய வெள்ளரி வடிரசம் ஒரு கலவை (வெள்ளரி, மசாலா, பிற காய்கறிகள் அல்லது பழங்கள், முதலியன கலந்தது.) குளிர் பருகலாகப்  பரிமாறலாம். சிலர், சில வகையான குழம்பும்  இதில் சமைப்பார்கள். அதைச் சூடான அல்லது குளிர்ந்த நிலையில் பரிமாறலாம்.

குறிப்புகள் 

துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
காய்கறி உணவுகள்
டி. ஆர். பி. ராஜா

தளிகோட்டை இராசுத்தேவர் பாலு ராஜா (T.R.B. Rajaa ) எனும் த. இரா. பா. ராஜா என அழைக்கப்படும் இவா் தமிழக தொழில், முதலீட்டு ஊக்கவிப்பு மற்றும் வர்த்தகத் துறையின் அமைச்சர் ஆவார். இவர் 2011 முதல் நடைபெற்ற தமிழ்நாடு சட்டமன்றத் தேர்தல்களில் மன்னாா்குடி தொகுதியிலிருந்து சட்டமன்ற உறுப்பினராகத் தோ்ந்தெடுக்கப்பட்டுள்ளார். இவர் திராவிட முன்னேற்றக் கழகத்தின் தகவல் தொழில்நுட்ப அணியின் செயலாளராகவும் பதவி வகிக்கிறார்.

கல்வி 
இராஜா சென்னைப் பல்கலைக்கழகத்தில் உளவியல் துறையில் முதுநிலைப் பட்டம் பெற்றுள்ளார். இவர் தனது முனைவர் பட்ட ஆய்விற்கு தத்துவத்துறையில் வழிகாட்டுதல் உளவியலும் மேலாண்மையும் என்ற தலைப்பை எடுத்தார்.

வகித்த/வகிக்கும் பதவிகள் 

 மன்னார்குடி சட்டமன்ற உறுப்பினர். 2011-முதல்
 தமிழ்நாடு தொழில், முதலீடு ஊக்கவிப்பு மற்றும் வர்த்தகத் துறை அமைச்சர்: 2023-முதல்
 தமிழக சட்டமன்ற பேரவையின் மாற்றுத் தலைவர்: 2021–2023
 தமிழ்நாடு மாநில திட்டமிடுதல் குழு உறுப்பிநர்: 2021–2023
 தமிழ்நாடு சட்டமன்ற மதிப்பீட்டு குழுத் தலைவர்: 2021–2023
 தமிழ்நாடு பொதுக்கணக்கு குழு உறுப்பினர்: 2012–13; 2019–21; 2021-2023
 தமிழ்ப் பல்கலைகழகப் பேரவை உறுப்பினர்: 2019-2021
 தமிழ்நாடு பொது நிறுவனங்கள்  குழு உறுப்பினர்: 2012-13; 2015–16
 தமிழ்நாடு சட்டமன்ற மதிப்பீட்டு குழு உறுப்பினர்: 2011-12; 2014–15; 2021-2023 (தலைவராக)
 சென்னைப் பல்கலைகழகப் பேரவை உறுப்பினர்: 2011-13

போட்டியிட்டத் தேர்தல்கள்

மேற்கோள்கள் 

வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
14 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
16 ஆவது தமிழ்நாடு சட்டமன்ற உறுப்பினர்கள்
1976 பிறப்புகள்
திராவிட முன்னேற்றக் கழக அமைச்சர்கள்
திராவிட முன்னேற்றக் கழக அரசியல்வாதிகள்
தமிழ்நாட்டு அமைச்சர்கள்
திருவாரூர் மாவட்ட நபர்கள்
புதுக்காடு சட்டமன்றத் தொகுதி

புதுக்காடு கேரளா மாநிலத்திலுள்ள 140 சட்டமன்றத் தொகுதிகளுள் ஒன்றாகும். இது திருச்சூர் மாவட்டத்தில் அமைந்துள்ளது. முகுந்தபுரம் தாலுக்காவிலிருந்து அழகப்ப நகர், முத்தூர், நெம்மேனிக்கரா, பரப்புக்கரா, புதுக்காடு, வரந்தரப்பில்லி, திரிக்கூர் சிராம ஊராட்சிகளும் திருச்சூர் தாலுகாவிலிருந்து வல்லச்சிரா கிராம ஊராட்சிகளும் இத்தொதியில் உள்ளடங்கியுள்ளன. 2008 தொகுதி மறுசீரமைப்பின்போது இத்தொகுதியில் சில மாற்றங்கள் செய்ய்பபட்டன.

மேற்கோள்கள் 

கேரள சட்டமன்றத் தொகுதிகள்
வெள்ளரி தயிர்ப் பச்சடி

வெள்ளரிப் பச்சடி (Cucumber Raita) என்பது ஒரு கலவை உணவு.  புதிதாக நறுக்கப்பட்ட வெள்ளரி, பச்சை மிளகாய் மற்றும் தயிர் விரும்பினால் இறுதியாக நறுக்கப்பட்ட தக்காளி மற்றும் வெங்காயம்  சேர்த்துக் கொள்ளலாம்.

கோடைக்கால மாதங்களில்  உடல் வெப்பத்தைத் தணிக்க இவ்வகை உணவுகள் உதவுகின்றன.

 இந்திய உணவுகளில் இது ஒரு துணை உணவாக உள்ளது.

மேலும் காண்க
 பச்சடி
 தயிர் சார்ந்த உணவுகள் மற்றும் பானங்கள் பட்டியல்

மேற்கோள்கள் 

துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
இந்திய உணவுகள்
காய்கறி உணவுகள்
காந்தாரி மிளகாய்

காந்தாரி மிளகாய் அல்லது கோல்கொண்டா மிளகாய் (Capsicum frutescens) காய்கறிகளில் ஒரு முக்கிய அங்கம் வகிக்கிறது. இம் மிளகாய் சிவப்பு மிளகாய் அல்லது கார மிளகாய் என அழைக்கப்படுகிறது கன்னியாகுமரி மாவட்டத்தில் மார்த்தாண்டம் பகுதிகளிலும் நீலகிரி மாவட்டம், பந்தலுார், கூடலுார் பகுதிகளிலும் பயிர் செய்யப்படுகிறது. காந்தாரி மிளகாயின் பயிர்க் காலம் 100-120 நாட்கள். நன்கு உழப்பட்ட வளமான வண்டல்மண் இப்பயிருக்கு ஏற்றது. இப்பயிருக்கு நாற்றாங்கால் அமைக்கப் பொருந்தமான காலம் மே – ஜீன் மாதங்களாகும்.

அளவில் சிறியதாக  இருந்தாலும் அதிகளவு காரமுடையது. துவக்கத்தில் மஞ்சள் அல்லது பச்சை நிறங்களில் காணப்படும். முதிர முதிர, சிகப்பு நிறமாகி விடுகிறது. இதன் விதைகள் கருப்பைச் சுவருடன் ஒட்டியமைந்துள்ளது. மிளகாயின் நடுப்பகுதியிலுள்ள நஞ்சுக்கொடியில் ‘கேப்சின்’ எனும் காரச்சத்துள்ளது. இதிலுள்ள கேப்சைசின் வீதம் 0.2-0.4%. இதரவகை மிளகாய்களைவிட இதன் கேப்சினின் அளவு 0.5% அதிகமாகும். இதுவே காந்தாரி மிளகாய் மற்ற வகை மிளகாய்களை விட அதிகக்காரமாக இருப்பதற்குக் காரணமாகும்.

மேற்கோள்கள் 

காய்கறிகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
தி. வ. தெய்வசிகாமணி

தெசிணி என அழைக்கப்படும் தி. வ. தெய்வசிகாமணி (Thi.va. Theivasigamani) என்பவர் தமிழ்நாட்டைச் சேர்ந்த தமிழ்க் கவிஞர், எழுத்தாளர், திறனாய்வாளர், மொழிப்பெயர்ப்பாளர் ஆவார். இவர் பன்மொழி புலமைப் பெற்றவர்.

பிறப்பும் கல்வியும் 
இவர் திருவள்ளூர் மாவட்டம் திருப்பாசூர் எனும் ஊரில் வச்சிரவேல் - அரங்கநாயகி இணையருக்கு மகனாக 1930 ஆம் ஆண்டு பிறந்தார். இவர் இளங்கலை வணிகவியல் (பி.காம்) பயின்று அதில் சிறப்பு நிலையில் தேர்ச்சி பெற்றார். பின்னர் முதுகலைத் தமிழ் இலக்கியம் (எம்.ஏ) பயின்றார். தமிழ்நாடு அரசு சட்டத்துறைத் தமிழ்ப்பிரிவில் இயக்குநராகப் பணியாற்றி ஓய்வு பெற்றவர்.  அத்துறையில் இவர் செய்த மொழிபெயர்ப்புகள் பலராலும் பாராட்டப்பட்டது.

எழுதிய நூல்கள் 
இவர் ஐம்பதுக்கு மேற்பட்ட நூல்களைத் தமிழில் எழுதியுள்ளார்.

கவிதை நூல்கள் 
 தெசினியின் கவிதைகள்
 வைகறைக் கனவுகள்
 திருமெய்ப் பொருட்பா
 தலையங்கக் கவிதைகள் - இரு தொகுதிகள்
 பதினொரு பாட்டியல்
 தெசினி பாடிய பாரதம்
 குமுகாயப் பாடல்கள்
 மொழி- இனப் பாடல்கள்
 நெஞ்சைத் தொட்டவை- சுட்டவை
இலக்கியத் திறனாய்வு
 குறளின்பம்
 குறுந்தொகையின்பம்
 கலித்தொகையும் முத்தொள்ளாயிரமும்
 இலக்கியக் காட்சிகள்
சிறுவர் இலக்கியங்கள்
 நீதிக் கதைத் திரட்டு
 வாழ்ந்துக் காட்டியவர்கள்
 படிப்பினை முப்பது
 கருத்துக் கதைக்கொத்து
 பாட்டுப் பூங்கா
 இருபது கதைகள்.

மொழிபெயர்ப்பு பணிகள் 
இவர் கார்நாற்பது, களவழி நாற்பது, இன்னா நாற்பது, இனியவை நாற்பது, நன்னெறி முதலான நீதி நூல்களைத் தமிழிலிருந்து ஆங்கிலத்தில் மொழிபெயர்த்து வெளியிட்டுள்ளார். கீழ்கண்ட நூல்களையும் தமிழில் மொழிபெயர்த்துள்ளார்.
 அமெரிக்க மக்களின் பொருளாதாரம்
 அமெரிக்கக் கூட்டுறவுகள்
 தத்தாத்திரேய இராமச்சந்திர பேண்ட்ரே

விருதுகள் 
 கவிதைக் காவலர் (1974)
 பைந்தமிழ்ப் பாட்டு வேந்தர் (1984)
 கவிதைப் பேரொளி (1992)
 நற்றமிழ் ஞானப் பாவலர்(1990)
 தேன்தமிழ்ச் சரபம் (1992)
 சிறந்த மொழிபெயர்ப்பாளர், யுனெஸ்கோ கூரியர் இதழ் விருது (1993)
 சிறந்த இதழியலாளர் (2001)
 சிறந்த மொழிபெயர்ப்பாளர் விருது.

மேற்கோள்கள்

கருவி நூல்கள் 
 தெசிணி, "நீதிக் கதைத் திரட்டு" - கார்த்திக் பதிப்பகம்- 1999.
 தெசிணி," இருபது கதைகள்"- அரும்பு பதிப்பகம்-2002 பக்கங்கள்-121.
 ப.முத்துக்குமாரசுவாமி, " இருபதாம் நூற்றாண்டின் 100 தமிழ்க் கவிஞர்கள்" பழனியப்பா பிரதர்ஸ்-2004.

தமிழகக் கவிஞர்கள்
துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
திருவள்ளூர் மாவட்ட நபர்கள்
பி. ஆர். சுந்தரம்

பி. ஆர். சுந்தரம் (P. R. Sudaram) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும், மற்றும் தற்போதைய நாடாளுமன்ற உறுப்பினரும் ஆவார். இவர் 1996 மற்றும் 2001 ஆம் ஆண்டு நடந்த சட்டமன்றத் தோ்தல்களில், இராசிபுரம் சட்டமன்றத் தொகுதியிலிருந்து, அனைத்திந்திய அண்ணா திராவிட முன்னேற்றக் கழக வேட்பாளராகத், தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

2014 ஆம் ஆண்டு நடைபெற்ற நாடாளுமன்றத் தேர்தலில் நாமக்கல் மக்களவைத் தொகுதியிலிருந்து, இந்திய நாடாளுமன்றத்திற்குத் தேர்ந்தெடுக்கப்பட்டார்.

2021 சூலை 11 அன்று இவர் திமுகவில் இணைந்தார்.

மேற்கோள்கள் 
 

1951 பிறப்புகள்
வாழும் நபர்கள்
16வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
நாமக்கல் மாவட்ட நபர்கள்
12 ஆவது தமிழ்நாடு சட்டமன்ற உறுப்பினர்கள்
11 ஆவது தமிழ்நாடு சட்டமன்ற உறுப்பினர்கள்
எஸ். சவுண்டப்பன்

எஸ். சவுண்டப்பன் ஒர் இந்திய அரசியல்வாதியும், சேலம் மாநகராட்சியின், நகரத்தலைவராகவும் பதவி வகிப்பவராவார். இவர் 2001 முதல் 2006 வரை அனைத்து இந்திய அண்ணா திராவிட முன்னேற்ற கழக கட்சியின் வேட்பாளராக, சேலம் மாநகராட்சியின் துணைத் தலைவராகப் பணியாற்றினார்.
"தியேட்டர் அண்ட் டிராமா" துறையில் இவரது சிறந்த நடிப்பிற்காக "கலைமாமணி" என்ற பட்டத்தை அவர் பெற்றுள்ளார்.

ஆதாரங்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
கலைமாமணி விருது பெற்றவர்கள்
சேலம் மாவட்ட நபர்கள்
12 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
உருளும் அடைப்பு

உருளும்-அடைப்பு இயக்கம் (ஆங்கிலம்: rolling block) என்பது, ஒரு ஊசியின்மீது சுற்றக்கூடிய, பிரத்தியேக வடிவமுள்ள பின்னடைப்பினால், குழலாசனம் அடைக்கப்படும் சுடுகலன் இயக்கத்தின் ஒரு வடிவமாகும். ஒரு வட்டப்பகுதியின் வடிவில் பின்னடைப்பு இருக்கும். இந்த இயக்கத்தில், சுத்தியலைக் கொண்டு பின்னடைப்பு பூட்டப்படுவதால்; சுடும் தருணத்தில் வெடிபொதியின் பின்நோக்கிய நகர்வை தவிர்க்கலாம். சுத்தியலை பின்னிழுப்பதால், (ஆயுதத்தை மீள்குண்டேற்றவதற்கு) பின்னடைப்பை எளிமையாக சுற்ற முடியும்.

வரலாறு 
19-ஆம் நூற்றாண்டின் உலோகவியல் நுட்பங்களால், இந்த இயங்குமுறையை கொண்டு உற்பத்தியான புரிதுமுக்கிகளும், கைத்துப்பாக்கிகளும் நவீன, அதி-ஆற்றல் மிக்க போர்த்தளவாடத்துக்கு ஒத்து வராது.  

இதுவரை உருவாக்கப்பட்ட மிகுந்த வெற்றிகரமான ஒற்றைவெடி ஆயுதங்களுள், ரெமிங்டன் உருளும் அடைப்பு புரிதுமுக்கியும் ஒன்று ஆகும். இது ஒரு வலிய, மற்றும் எளிய இயக்கம், மிக நம்பகமானது, மற்றும் முரட்டுப் பயன்பாட்டால் அல்லது தூசியால் கூட இது செயலிழக்காது. 

1867-ல் பாரிஸ் விரித்துரைப்பில், இந்த வடிவத்தைச் சார்ந்த முதல் புரிதுமுக்கி அறிமுகமானது. அடுத்த ஒரு வருடத்தில், (சுவீடன், நார்வே, டென்மார்க் உட்பட) பல தேசங்களின் செந்தர இராணுவப் புரிதுமுக்கியாக ஆனது.

நவீன ஆணி-இயக்க வடிவமைப்புகளின் தோன்றுதலுக்கு முன்பிருந்த காலங்களில், பல முற்கால மூடியடி சுடுகலன்கள், உருளும் அடைப்பு வடிவத்திற்கு மாற்றப்பட்டன.   

சுவீட-நார்வீஜிய ரெமிங்டன் எம்1867, மற்றும் அமெரிக்க ஸ்ப்ரிங்ஃபீல்டு ரகம் 1871 ஆகிய சுடுகலன்கள், இந்த இயங்குமுறையை கொண்டிருந்தன.

மேற்கோள்கள்

இதர நீள்துப்பாக்கிகளின் பின்குண்டேற்ற இயக்கங்கள் 
 ஆணி இயக்கம்
 நெம்புகோல் இயக்கம்
 நழுவு இயக்கம்
 உடைவு இயக்கம்
 வீழும் அடைப்பு இயக்கம்
 அரை-தானியக்க புரிதுமுக்கி 
சுடுகலன் இயக்கங்கள்
சுடுகலன் கூறுகள்